b'\n_START_ARTICLE_\nTafta\n_START_SECTION_\nGamintojai\n_START_PARAGRAPH_\nPrad\xc5\xbeioje tafta buvo aud\xc5\xbeiama Italijoje ir Pranc\xc5\xabzijoje, ir iki XX a. 6-to de\xc5\xa1imtme\xc4\x8dio\xc2\xa0\xe2\x80\x93 Japonijoje. Metmen\xc5\xb3 marginimo (angl. warp printing) b\xc5\xabdu ra\xc5\xa1tuota rafta (chin\xc3\xa9), daugiausia austa Pranc\xc5\xabzijoje nuo XVIII a., kartais vadinama Pompad\xc5\xabr tafta (angl. Pompadour taffeta) pagal Madame de Pompadour._NEWLINE_\xc5\xa0iandien daugiausia \xc5\xbealiavinio \xc5\xa1ilko taftos pagaminama Indijoje ir Pakistane. Prad\xc5\xbeioje j\xc4\xaf ausdavo rankin\xc4\x97mis audimo stakl\xc4\x97mis, o nuo ma\xc5\xbedaug 1990\xc2\xa0m. j\xc4\xaf gamina mechanin\xc4\x97mis audimo stakl\xc4\x97mis Bengal\xc5\xabro regione. 8-10 de\xc5\xa1imtme\xc4\x8dius Kinijos Dziangsu provincijoje buvo gaminama puiki \xc5\xa1ilkin\xc4\x97 tafta. Tiesa, \xc5\xa1i tafta ne tokia lanksti kaip Indijos gamintoj\xc5\xb3, kurie dabar dominuoja rinkoje. \xc5\xa0ilkin\xc4\x99 taft\xc4\x85 aud\xc5\xbeia ir kitos Pietry\xc4\x8di\xc5\xb3 Azijos ir Vidurini\xc5\xb3j\xc5\xb3 Ryt\xc5\xb3 \xc5\xa1alys, bet j\xc5\xb3 produkcija dar neprilygsta kokybe ir konkurencingumu Indijos produkcijai._NEWLINE_Prabangiausia tafta vis dar aud\xc5\xbeiama Pranc\xc5\xabzijoje, Italijoje, Rusijoje ir D. Britanijoje.\n_START_SECTION_\nKitoks panaudojimas\n_START_PARAGRAPH_\n1782\xc2\xa0m. lapkri\xc4\x8dio 4 d. \xc5\xbdozefas Mongolfj\xc4\x97 prad\xc4\x97jo baliono i\xc5\xa1 taftos skryd\xc5\xbeius. Tai buvo pirmieji broli\xc5\xb3 Mongolfj\xc4\x97 bandymai naudoti oro balionus i\xc5\xa1 taftos, kurie baig\xc4\x97si pirmuoju \xc5\xbeinomu \xc5\xbemogaus skryd\xc5\xbeiu aparatu lengvesniu u\xc5\xbe or\xc4\x85._NEWLINE_Bandomi kraujagysli\xc5\xb3 protezai i\xc5\xa1 dakronin\xc4\x97s taftos.'